पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में कोरोना महामारी की दूसरी लहर में कुल संक्रमितों की संख्या गुरुवार को 7 लाख के पार हो गई। यहां पिछले 24 घंटे में गुरुवार को 17 हजार 532 नए संक्रमित केस सामने आए। इसके अलावा 16,044 लोग ठीक भी हुए। चिंता की बात यह है कि 161 लोगों की कोरोना से जान चली गई। इनमें सबसे ज्यादा मौतें और संक्रमित केस जयपुर में हुए। बता दें कि अब तक प्रदेश में कुल 7,02,568 लोग कोरोना पॉजिटिव हो चुके हैं। प्रदेश में रिकवरी रेट 71 फीसदी हो गई है। ऐसे में 4,99,376 लोग रिकवर हो चुके हैं। वहीं, एक्टिवों की संख्या 1.98 लाख हो गई है।
जयपुर में कांग्रेस की महिला पार्षद की भी मौत, अब तक 1020 मौत
गुरुवार को राजधानी जयपुर में कोरोना से मौतों की संख्या 1000 के पार हो गई। अब तक जयपुर में 1020 कोरोना पेशेंट की मौत हो चुकी है। इनमें यहां पिछले 24 घंटे में 46 लोगों ने दम तोड़ा। इनमें जयपुर नगर निगम हैरिटेज में वार्ड नंबर 97 की कांग्रेस पार्षद माया वाल्मिकी की भी मौत हो गई। यहां प्रत्येक घंटे में 2 मरीजों की मौत हो रही है। यहां 3440 नए संक्रमित केस सामने आए। वहीं 2830 मरीज रिकवर हुए। जयपुर में रिकवरी रेट 63 प्रतिशत है।
जयपुर के अलावा ये चार जिले हैं सबसे ज्यादा संक्रमित
प्रदेश में सर्वाधिक प्रभावित जयपुर के बाद जोधपुर में 2301 नए कोरोना केस आए। 27 लोगों ने दम तोड़ा। यहां 1774 मरीज रिकवर हुए। उदयपुर में पिछले 24 घंटे में 932 नए संक्रमित मिले। 13 लोगों की मौत हो गई। यहां 2012 लोग रिकवर हुए। अलवर में 910 नए संक्रमित और 4 लोगों की मौत हो गई। 1621 रिकवर हुए। इसी तरह, बीकानेर में 901 नए संक्रमित और 9 लोगों की मौत हो गई। सीकर में 713 संक्रमित और 8 लोगों की मौत हो गई। 536 रिकवर हुए।
राजस्थान में रिकवरी रेट 71 प्रतिशत, सबसे ज्यादा डूंगरपुर में 88 फीसदी मरीज ठीक हुए
राजस्थान में रिकवरी रेट 71 प्रतिशत पहुंच गई है। इनमें डूंगरपुर में रिकवरी रेट सबसे ज्यादा 88 प्रतिशत है। सबसे कम सवाईमाधोपुर में 39 फीसदी रिकवरी रेट है। नागौर में 87 प्रतिशत, भरतपुर में 86 प्रतिशत, अजमेर और बीकानेर में 81 प्रतिशत रिकवरी रेट है।
वहीं, 11 जिलों में रिकवरी रेट 70 से 80 फीसदी के बीच है। इनमें बांसवाड़ा में 79 प्रतिशत, पाली और दौसा में 77 प्रतिशत, टोंक और कोटा में 76 प्रतिशत, जालौर में 75 प्रतिशत, अलवर में 74 प्रतिशत, जोधपुर और उदयपुर में 72 प्रतिशत, सिरोही में 71 प्रतिशत और धौलपुर 70 प्रतिशत मरीज कोरोना से रिकवर हो रहे है।
राजस्थान में तीन दिन का वेतन देंगे IPS और RPS अफसर
कोरोना महामारी में वित्तीय सहभागिता निभाने के लिए 'फ्रन्टलाईन वॉरियर के रूप में भूमिका निभा रहे आईपीएस एवं आरपीएस एसोशिएशन की ओर से 3 दिन की वेतन कटौती की सहमति प्रदान की गई है। इस संबंध में आईपीएस एसोसिएशन के कार्यकारी अध्यक्ष बीएल सोनी और आरपीएस एसोसिएशन के अध्यक्ष रघुवीर सैनी ने मुख्य सचिव को सहमति पत्र सौंपा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva zho_Hant eng_Latn